b'\n_START_ARTICLE_\nAnton H\xc3\xb6ller\n_START_SECTION_\n\xc5\xbdivljenje in delo\n_START_PARAGRAPH_\nH\xc3\xb6ller je bil od leta 1800 do smrti organist in regens cori (zborovodja, kapelnik) pri Stolnici svetega Nikolaja v Ljubljani; njeno glasbeno kapelo je dvignil na visoko umetni\xc5\xa1ko raven. Iz njegove ustvarjalnosti je ohranjenih nekaj sakralnih skladb (ma\xc5\xa1e, Te Deum) za \xc5\xa1tiriglasni zbor ali nekaj solistov z instrumentalno spremljavo;ki ka\xc5\xbeejo prete\xc5\xbeno klacisisti\xc4\x8dno usmerjenost. H\xc3\xb6ller je tudi avtor komornih in koncertnih skladb, znanih le po naslovih.'